Elva Tana i Kenya

Tana (kikuyu Thagana) er den lengste elva i Kenya. Ho er 1 014 kilometer lang og har eit nedbørsfelt på 126 028 km². Den øvste delen av elva blir kalla Sagana, etter elvenamnet på kikuyu. Langs Tana ligg det ei rekkje vasskraftverk som leverer ein stor del av den totale elektrisitetsproduksjonen i landet.

 Elveløpet 
Elva har utspring i Aberdarefjella, vest for byen Nyeri. Derfrå renn ho fyrst mot aust, men snur etter kvart gradvis mot søraust og seinare nordaust i ein stor boge rundt sørsida av Mount Kenya. Aust for fjellet snur ho igjen mot aust og deretter mot sør. Ho renn gjennom byane  Garissa, Hola og Garsen, før ho munnar ut i Ungwanabukta i Indiahavet ved Kipini, rundt 50 kilometer sørvest for Lamu. 

 Vasskraft 
Det er bygd ei rekkje vasskraftverk langs elva. Dei største er Kindaruma (1968), Kamburu (1975), Gitaru (1978), Masinga (1981), og Kiambere (1988).Adams, W. M. and Hughes, F. M. R. (1986). «The Environmental Effects of Dam Construction in Tropical Africa: Impacts and Planning Procedures», Geoforum, 17(3), pp. 403-410. Ein studie frå 2003 rapporterte at to tredelar av elektrisitetsproduksjonen i Kenya kom frå demningane langs Tana.

 Hydrometri 
Elva har ei gjennomsnittleg årleg avrenning på 5 000 Mm³, men dette varierer mykje både i løpet av året og frå år til år, og inkluderer to flaumperiodar kvart år. Mellom 1944 og 1978 var den gjennomsnittlege årlege avrenninga (ved Garissa, 250 km frå munningen) 6 105 Mm³, men varierte frå berre 1 789 Mm³ i 1949 til 13 342 Mm³ i 1968.Hughes, F. (1990). «The Influence of Flooding Regimes on Forest Distribution and Composition in the Tana River Floodplain, Kenya», Journal of Applied Ecology, 27(2), pp. 475-491. I perioden 1982-1996 låg årleg avrenning heile tida over 5 000 Mm³.Maingi, J.K. and Marsh, S.E. (2002). «Quantifying hydrologic impacts following dam construction along the Tana River, Kenya», Journal of Arid Environments, 50, pp. 53-79.

 Kjelder 

Denne artikkelen bygger på «Tana (elv i Kenya)» frå ,  den 2. august 2025.  

Kategori:40°E
Kategori:2°S
Kategori:Kenyansk geografi